
A N U N Ț
privind organizarea concursului de recrutare pentru ocuparea unor posturi contractuale vacante din cadrul Creșei Orașului Hârșova
           Primăria Orașului Hârșova, județul Constanța, organizează concurs de recrutare, în conformitate cu prevederile Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, coroborate cu prevederile art. XXII alin. (10)-(12) din Legea nr. 141/2025 privind unele măsuri fiscal-bugetare, cu modificările și completările ulterioare, în vederea ocupării următoarelor posturi contractuale vacante aferente Creșei Orașului Hârșova, realizată în cadrul Programului guvernamental de construire creșe „Sfânta Ana”:
I. POSTURILE SCOASE LA CONCURS
1. Medic – 0,25 post
· funcție contractuală de execuție;
· durata contractului individual de muncă: perioadă nedeterminată;
· durata timpului de muncă: 2 ore/zi, 10 ore/săptămână;
· locul desfășurării activității: Creșa Orașului Hârșova.
2. Asistent medical – 1 post
· funcție contractuală de execuție;
· durata contractului individual de muncă: perioadă nedeterminată;
· durata normală a timpului de muncă: 8 ore/zi, 40 ore/săptămână;
· locul desfășurării activității: Creșa Orașului Hârșova.

II. CONDIȚII GENERALE DE PARTICIPARE
Poate ocupa un post vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, cerințele specifice prevăzute de Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și condițiile prevăzute de art. 15 din H.G. nr. 1.336/2022, respectiv:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European ori cetățenia Confederației Elvețiene;
b) cunoaște limba română, scris și vorbit;
c) are capacitate de muncă, în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată în condițiile legii;
e) îndeplinește condițiile de studii, de vechime în specialitate și, după caz, celelalte condiții specifice postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, a unei infracțiuni de corupție sau de serviciu, a unei infracțiuni de fals ori contra înfăptuirii justiției sau a unei infracțiuni săvârșite cu intenție care ar face persoana candidată incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și nu s-a luat față de aceasta măsura de siguranță a interzicerii ocupării unei funcții sau exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, cu modificările ulterioare, pentru domeniile prevăzute de lege.

III. CONDIȚII SPECIFICE
A. Pentru postul de MEDIC – 0,25 normă
Candidații trebuie să îndeplinească următoarele condiții specifice:
· studii universitare de licență absolvite cu diplomă de licență în domeniul medicină;
· certificat de membru al Colegiului Medicilor din România;
· aviz anual privind exercitarea profesiei/aviz de liberă practică, valabil la data concursului;
· asigurare de răspundere civilă profesională – malpraxis, valabilă;
· apt din punct de vedere medical pentru exercitarea profesiei;
· vechime în specialitatea studiilor: nu se solicită, dacă aceasta este condiția stabilită prin fișa postului și statul de funcții.
B. Pentru postul de ASISTENT MEDICAL
Candidații trebuie să îndeplinească următoarele condiții specifice:
· studii de specialitate: absolvent al unei școli sanitare postliceale sau studii echivalente, conform condițiilor prevăzute de lege pentru exercitarea profesiei;
· certificat de membru al Ordinului Asistenților Medicali Generaliști, Moașelor și Asistenților Medicali din România – OAMGMAMR, valabil și avizat pentru anul în curs;
· aviz anual pentru exercitarea profesiei;
· poliță de asigurare de răspundere civilă profesională – malpraxis, valabilă;
· apt medical și psihologic pentru exercitarea funcției;
· documentele medicale/psihiatrice solicitate de legislația specială aplicabilă;
· vechime în muncă și în specialitatea studiilor: minimum 1 an.

IV. DOSARUL DE CONCURS
În conformitate cu prevederile H.G. nr. 1.336/2022, dosarul de concurs va conține, în principal, următoarele documente:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și documentele care atestă îndeplinirea condițiilor specifice postului;
e) copia carnetului de muncă și/sau adeverințe eliberate de angajatori, care să ateste vechimea în muncă și, după caz, în specialitatea studiilor solicitate;
f) certificat de cazier judiciar sau, după caz, extras de pe cazierul judiciar;
g) certificat de integritate comportamentală, în condițiile Legii nr. 118/2019;
h) adeverință/certificat medical care să ateste starea de sănătate corespunzătoare postului, eliberat în condițiile legislației în vigoare;
i) curriculum vitae – model comun european;
j) documentele profesionale specifice postului pentru care se candidează, respectiv:
· pentru medic: certificat de membru CMR, aviz anual pentru exercitarea profesiei și poliță de malpraxis;
· pentru asistent medical: certificat de membru OAMGMAMR, aviz anual pentru exercitarea profesiei și poliță de malpraxis;
k) aviz psihologic/documente privind aptitudinea pentru exercitarea profesiei, în situațiile și condițiile prevăzute de legislația aplicabilă.
Copiile documentelor se prezintă însoțite de documentele originale, în vederea certificării conformității cu originalul de către secretarul comisiei de concurs, în condițiile H.G. nr. 1.336/2022.
Certificatul de cazier judiciar sau extrasul de pe cazierul judiciar poate fi înlocuit, la depunerea dosarului, cu o declarație pe propria răspundere privind antecedentele penale, în condițiile prevăzute de H.G. nr. 1.336/2022.

V. DEPUNEREA DOSARELOR
Dosarele de concurs se depun la Primăria Orașului Hârșova – Compartimentul Salarizare, Resurse Umane și Administrativ, cu sediul în Orașul Hârșova, Piața 1 Decembrie 1918 nr. 1, județul Constanța.
Perioada de depunere a dosarelor: 02.10.2026 – 15.10.2026, inclusiv.
Data-limită pentru depunerea dosarelor:
15 octombrie 2026, ora 16:00.
Relații suplimentare se pot obține la Compartimentul Resurse Umane al Primăriei Orașului Hârșova, tel. 0241 870 300.

VI. PROBELE CONCURSULUI
Concursul constă în următoarele etape succesive:
1. selecția dosarelor de înscriere;
2. proba scrisă;
3. interviul.
Fiecare probă are caracter eliminatoriu.
Se pot prezenta la următoarea etapă numai candidații declarați „ADMIS” la etapa precedentă.
Proba scrisă se va desfășura în data de 22 octombrie 2026, ora 11:00, la sediul Primăriei Orașului Hârșova, Piața 1 Decembrie 1918 nr. 1, județul Constanța.
Interviul se susține în termenul prevăzut de H.G. nr. 1.336/2022, de maximum 4 zile lucrătoare de la data susținerii probei scrise.

VII. CALENDARUL DE DESFĂȘURARE A CONCURSULUI
	Nr. crt.
	Etapa
	Data/termenul

	1
	Publicarea/afișarea anunțului de concurs
	02.10.2026

	2
	Perioada de depunere a dosarelor
	02.10.2026 – 15.10.2026

	3
	Data-limită pentru depunerea dosarelor
	15.10.2026, ora 16:00

	4
	Selecția dosarelor
	până la 19.10.2026

	5
	Afișarea rezultatului selecției dosarelor
	19.10.2026, ora 16:00

	6
	Termen depunere contestații la selecția dosarelor
	20.10.2026, ora 16:00

	7
	Afișarea rezultatului contestațiilor la selecția dosarelor
	21.10.2026, ora 16:00

	8
	Proba scrisă
	22.10.2026, ora 11:00

	9
	Afișarea rezultatului probei scrise
	22.10.2026, ora 13:00

	10
	Termen depunere contestații la proba scrisă
	26.10.2026, ora 13:00

	11
	Afișarea rezultatului contestațiilor la proba scrisă
	26.10.2026, ora 13:00

	12
	Interviul
	28.10.2026, ora 11:00

	13
	Afișarea rezultatului interviului
	28.10.2026, ora 13:00

	14
	Termen depunere contestații la interviu
	30.10.2026, ora 13:00

	15
	Afișarea rezultatului contestațiilor la interviu
	02.11.2026, ora 13:00

	16
	Afișarea rezultatului final al concursului
	03.11.2026


Rezultatele fiecărei etape se afișează la sediul Primăriei Orașului Hârșova și pe pagina de internet a instituției.

VIII. BIBLIOGRAFIE ȘI TEMATICĂ
A. Pentru postul de ASISTENT MEDICAL
1. O.U.G. nr. 144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea OAMGMAMR, cu modificările și 	completările 	ulterioare;
Tematica: actul normativ în integralitate.
2. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare;
Tematica: în integralitate.
3. Ordinul nr. 1.503/6.821/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea 	unui 	stil 	de 	viață 	sănătos;
Tematica: în integralitate.
4. Ordinul nr. 541/2025, cu modificările și completările ulterioare, privind Lista alimentelor nerecomandate preșcolarilor și școlarilor și principiile care stau la baza unei alimentații sănătoase pentru 	copii 	și adolescenți în unitățile de învățământ preuniversitar;
Tematica: în integralitate.
5. Legea nr. 123/2008 pentru o alimentație sănătoasă în unitățile de învățământ preuniversitar;
Tematica: în integralitate.
6. H.G. nr. 566/2022 privind aprobarea Metodologiei de organizare și funcționare a creșelor și a altor unități 	de educație timpurie antepreșcolară;
Tematica: în integralitate.
7. O.U.G. nr. 57/2019 privind Codul administrativ, cu modificările și completările ulterioare;
Tematica: dispozițiile aplicabile personalului contractual.
8. Legea nr. 53/2003 – Codul muncii, republicată, cu modificările și completările ulterioare;
Tematica: Titlul II – Contractul individual de muncă, Capitolul II – Executarea contractului individual de muncă.
B. Pentru postul de MEDIC
1. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare;
2. Ordinul nr. 1.503/6.821/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor și elevilor;
3. Ordinul nr. 541/2025, cu modificările și completările ulterioare, privind Lista alimentelor nerecomandate preșcolarilor și școlarilor și principiile unei alimentații sănătoase;
4. Legea nr. 123/2008 pentru o alimentație sănătoasă în unitățile de învățământ preuniversitar;
5. H.G. nr. 566/2022 privind aprobarea Metodologiei de organizare și funcționare a creșelor și a altor unități de educație timpurie antepreșcolară – capitolele privind organizarea, funcționarea și asigurarea serviciilor;
6. Legea nr. 53/2003 – Codul muncii, republicată, cu modificările și completările ulterioare – Titlul II, Capitolul II.

IX. ATRIBUȚIILE POSTURILOR
Atribuțiile concrete pentru fiecare post sunt cele stabilite prin fișele de post aprobate pentru medic și asistent medical din cadrul Creșei Orașului Hârșova, elaborate cu respectarea legislației specifice privind asigurarea asistenței medicale a antepreșcolarilor.
Pentru postul de asistent medical, atribuțiile vizează, în principal, asigurarea asistenței medicale a antepreșcolarilor, efectuarea triajului epidemiologic, supravegherea stării de sănătate și a condițiilor de igienă, acordarea primului ajutor în limita competențelor profesionale, gestionarea materialelor sanitare și colaborarea cu medicul, personalul creșei și părinții/reprezentanții legali.
Pentru postul de medic, atribuțiile vizează, în principal, supravegherea stării de sănătate a antepreșcolarilor, prevenirea și depistarea afecțiunilor transmisibile, verificarea condițiilor de igienă și alimentație, efectuarea examinărilor medicale în limitele competențelor profesionale, acordarea asistenței medicale și coordonarea activității medicale desfășurate în cadrul creșei.


PRIMAR,
Viorel IONESCU

